Den Vest-Sjællandske Avis, 1819-01-26
Oversigt over Dagens udenlandske Nyheder. Man seer det tydeligt af den Nordamerikanske Præsidents Budskab og hans vidtløftige Forklaring. om Begivenhederne i Florida, at han vil fuldkommen retfærdiggjøre General Jacksons Erobringer i dette Land, og at han ønsker, at Spanien vilde være at formaae til at afstaae disse Provindser til Friestaterne; men at han tillige ikke vil udsætte dem for nogen Krig med England eller andre Enropæiske Magter, for disse Provindsers Skyld, da Fordeelen af deres Erhvervelse ikke kunde erstatte det Tab, som en Krig vilde forvolde især ved at standse Udviklingen af Friestaternes Cultur, og da desuden disse Colonier alligevel tidlig eller sildig ville komme i Nordamerikanernes Besiddelse; Præsidentens Erklæring gik derfor ud paa at Pensacola skulde blive leveret tilbage til Spanien, naar den Spanske Regiering vilde sende en Agent for at modtage den, og St. Marks, naar Spanien kunde tillige opstille et Troppecorps, som kunde være tilstrækkelig til at vedligeholde Orden i denne uroelige Egn. Siden den Tid har det ene Rygte af lost det andet, nu at Spanien vilde afsende Trop ver fra Havannah, for at tage disse Fæstninger i Besiddelse, nu at det vilde beqvemme sig til at sælge Floriderne til Nordamerika, og atter igien at alle Underhandlingerne imellem Spanien og Friestaterne vare afbrudte. – Krigen med de Vilde i Florida vedvarer dog bestandigt, og Capitain Bowles har med sit Compagnie Skarpskyttere havt en Fægtning med dem, hvori han vel havde Overhaand, men hvorved han dog selv blev saaret og maatte indbringes til Pensacola. – General Jackson staaer i en stor Æstime hos Nordamerikanerne, han er det samme hos dem siden Seieren over Englænderne ved Nyeorleans, som Hertugen af Wellington er for disse; denne Stemning gav sig især for nyelig tilkiende ved en Auction over Jordeiendomme i Alabama Districtet, som Regieringen lod holde; Generalen bød paa et Stykke Land af en god Beskaffenhed, af Agtelse for ham bød ingen af de øvrige Liebhabere derpaa, og det blev ham tilslaget for 2 Dollars pr. Tønde Land, som er den laveste Priis hvorfor Regieringen sælger de offentlige Jorder, uagtet der for mindre god Jord var nyelig betalt 83 Dollars pr. Tønde, (det er især i Friestater, at den offentlige Stemme giver sig saa tydeligt tilkiende, og den almindelige Agtelse bliver den bedste Nationale Belønning for Fortienester; saaledes reiste sig Grækerne fordum op ved de Olympiske Leege, da Themistoles traadte ind i Forsamlingen efter Slaget ved Salamis, og den ærgierrige Mand tilstod at han ikke kunde tænke sig nogen større Belønning). – Vi leve i en Tidsalder, hvori Nationerne have ingen anden Leilighed til at øve deres Krigsmagt, end ved en Kamp mod Røvere, saaledes øve Nordamerikanerne deres Landmagt i Kampen mod de Vilde, og deres Søemagt, i Krydsninger mod Barbaresserne; Middelhavet er den Skole, hvori den Nordamerikanske Marine tildannes, dens Escadre der bestaaer for nærværende Tid af Krigskibene Franklin, United States, Erie, Peacoer og Star, under Commodore Stewarts Befaling, den har nyelig været i Syrakus; man bemærker nu megen god Forstaaelse imellem de Nordamerikanske og de Engelske Søeofficerer. Samme Klogskab, som Jordens to mægtigste søefarende Nationer udvise mod hinanden, at dæmpe deres Jversyge, og at lagttage et saa forsigtigt indbyrdes Forhold at Krige kunne forebygges, som ville være ligge fordærvelige for begge Nationers Velstand; samme Forsigtighed seer man at ogsaa de to mod hinanden rivaliserende Negerstater paa St. Domingo udvise. Efterat Kong Henrich havde forgiæves forsøgt paa at formaae Republikens Jndvaanere at underkaste sig hans Herredømme, da dens Præsident Pethion var død, har han nu udstædet en Proclamation, hvori han fragaaer at have havt til Hensigt at ville føre Krig mod Republiken, han vilde blot i det Gode forsøge paa at formaae alle Domingos Jndvaanere til at udgiøre een Nation som fordum i Dessalines Tid, men da de ikke ville det, saa forbliver alt i sin gamle Forfatning; han retfærdiggiør sig desuden i denne Proclamation mod de beskyldninger for Vilkaarlighed og Tyrannie, som man har gjort ham, og opmuntrer sit Folk til Mod og Standhaftighed i paakommende Krige; disse Negerstater befolkes stedse meere især ved Jndvandringer af Frienegere fra Nordamerika og ved Desertion af Negerslaver fra Vestindien, de udgjøre det store Jldsted, hvorfra i Tiden Oprørsflammen vil udbrede sig over de Vestindiske Øer og foraarsage disse kostbare Coloniers Undergang. Det hedder, at Kong Henrich skal nyelig have forhøiet Tolden paa Jndførselen af de Brittiske Manufacturvarer. Siden Nordamerikanerne have forbudt de Engelske Skibe at drive den umiddelbare Handel imellem Friestaternes Besiddelse og de Brittiske Colonier i Vestindien, og siden England har gjort Staden Hallifax i Nye skotland til en Friehavn, saa stiger denne allerede anseelige Stad, i Flor; Nordamerikanerne føre deres Producter dertil, og Englænderne bringe dem igien derfra til Colonierne. Det store Londonske Handelshuses Compbell og Bordons Fallit, hvorpaa der var indkommen Fordringer for 700000 Pd. Sterl. er bleven dækket ved Forskud af Banken og af private Kiøbmænd, 30 af de anseeligste Kiøbmænd i London gik hos Banken i Caution for Huuset, da det ved nøie Undersøgelse blev befundet af dets Eiendomme langt oversteeg dets Debit.